P. Dányi Gabriella

**VÍRUS, FUSS!**

egyfelvonásos

BENEDEK

ZSÓKA

LITERA

ELSŐ MAGYAR KARANTÉNSZÍNHÁZ

DRÁMAPÁLYÁZAT

2020

*Benedek már hat éve élt önként vállalt száműzetésében. Fásultan hallgatta a híreket és közömbösen olvasta az újságcikkeket a koronavírus pusztításáról. Nem volt Ő szívtelen, vagy rossz ember, csak első az időkben nem tudta átérezni azt, amit a többi ember él át a korlátozások okán. A maga kis beszűkült világa ellen Ő már nem lázadozott, megtört ember volt a depresszió minden bugyrát megjárta és a pánikbetegség miatt hat éve zárt ajtók mögött tengette életét egy családi házban. Álmatlan óráiban tévét nézett, napközben az egyetlen szórakozása az internet volt. Akarva-akaratlan tanult, műveltsége messze meghaladta iskolázottságát, jól informált volt, bár elszakadt a kinti világtól. Egyre gyakrabban szóltak a hírek a korona vírusról és lassan befészkelte magát gondolataiba.*

*Félálomban feküdt a tv előtt, amikor megcsörrent a telefon, kelletlenül kelt fel, unottan szólt bele*

BENEDEK Haló! Szia, Zsóka!

*Örült meg, amikor felismerte ki van a vonal túloldalán, régi beszélgető társ volt, akit pár éve kórházi kezelése alatt ismert meg.*

BENEDEK De jó, hogy hívsz, napok óta nem beszéltem senkivel.

ZSÓKA Te sem? Alkalmas időben hívlak, nem zavarok? Mennyire követed az eseményeket erről a koronavírus őrületről?

BENEDEK Fura ez hallod, jelen életemre ez szinte semmi befolyással nincs, és ne érts félre, de néha szinte kárörömöt érzek, hogy most megtapasztalja a sok kárörvendő majom, hogy milyen tétlenül elzárva élni. Könnyen ítélkeznek, meg leszólnak és elhordanak mindenféle lusta élősködőnek. Lövésük sincs róla micsoda kínokat élek meg egy-egy roham alkalmával és milyen rohasztó érzés látni saját testem sorvadását. A tétlenség elgyengít, az izmaim lassan elfogytak, az önbizalmam nulla. Mitől is lenne önbizalmam, amikor élőhalott vagyok és Anyám nélkül nem tudnék megélni. Bocs! Már megint belelovalom magam az önsajnálatba, de tudod, úgy felidegesít a tehetetlenség, amikor Anyámnak is segítenem kellene, és nem tudok. Őt meg szegényt a jóindulata miatt kihasználják. A Doki, aki mellett dolgozik, mindent rálőcsöl, de még a maszkról is saját magának kell gondoskodnia és szinte Ő rendel helyette, mert a drágalátos doktorúr nem érintkezik betegekkel, csak telefonon keresztül kikérdez és Anyámat küldi ki házhoz, neki kell a rendelőben is mindent elvégezni. Szóval, ha kicsit is jobban lennék, nem engedném már anyámat egyáltalán dolgozni, hiszen már két éve nyugdíjas lehetne.

ZSÓKA Megértelek, hiszen hasonló helyen szorít engem is a cipő. Ismét rosszabbul vagyok amióta nem beszéltünk.

BENEDEK De hát mi történt, olyan feldobott voltál az új munkahelyen. Miért nem hívtál ilyen sokáig, hiszen olyan jókat beszélgettünk régebben.

ZSÓKA Hívtalak volna én már korábban is, sokszor kezemben volt a telefon, de nem tudom meg van-e még a barátnőd és mikor van nálad. Nem akartam kellemetlenséget okozni, nehogy félreértse a barátságunkat.

BENEDEK Na, akkor ezt én szúrtam el, tavaly összetört a telefonom és nem voltak a számok lementve sehová, így nem tudtalak hívni. Márta már több mint egy éve nincs meg, hiába depressziós és rajtad kívül ő értett meg a legjobban, mégis megunta, hogy mindig neki kell jönnie értem, itt maradni meg nem szeretett, amikor itthon volt anyám is. Jobb állapotban volt, mint én, dolgozni kezdett újra és a munka mellett nem fértem bele az életébe. A végén már csak lelki-szemetesnek használt, egyre ritkábban telefonált, hetekig nem találkoztunk, végül kimondta nyűg vagyok, felejtsem el. Amikor nagyon ki van borulva még mostanában is felhív, kipanaszkodja magát, de már kihűlt a vonzalom belőlem is. Gyakran eszembe jutottál, írtam az email címedre, de sajnos visszajött az üzenet, hogy nem kézbesíthető. Na de már mindegy, mesélj, mi van veled!

ZSÓKA Sajnos táppénzen vergődöm már negyedik hónapja. A kisebbik fiam jól kiszúrt velem. Emlékszel meséltem, hogy összejött egy négygyerekes asszonnyal, először csak alkalmilag mászkált a nő ide a fiamhoz, aztán egyre gyakrabban. Pár hét múlva már két kicsi gyermeket, is hurcolt magával, kis csibészek, de aranyosak voltak és úgy látszott a csaj nagyon szerei a fiamat. Aztán az iskolai nyári szünetre a két nagyobb gyermeke is nálunk landolt, karácsonyra azt vettem észre, hogy gyakorlatilag már velünk laknak. Az első napokban viszonylag meghúzták magukat a lókötő kölkök, de Szilveszterre már nagyon nem tetszett, amit tapasztaltam. A csaj teljesen berúgott délutánra és a fiamat is itatta, közben a kölykei egyre fegyelmezetlenebbek lettek. A fürdetést próbáltam helyette megoldani és ágyba tenni időben a kicsiket, de elszabadult a pokol. Inni kapott a két nagyobb gyerek akik, 13 és 15 évesek, persze rosszul lettek és összehánytak mindent, Velük is nekem gyűlt meg a bajom, takaríthattam és ápolhattam őket. Akkor még reménykedtem benne, hogy ez csak egyszeri rendkívüli alkalom volt, de sajnos nagyot tévedtem. Év elején még vígan dolgoztam és jól voltam. Aztán teljesen befészkelték magukat és lassan elkezdtek kitúrni a saját házamból. A nő hiába volt otthon nem főzött és nem takarított, még a saját gyerekeiről sem gondoskodott. Egyre több teher maradt rám, de ezt még bírtam is egy darabig, ami kikészített az a züllésük, amibe egyre jobban belevitte a fiamat is. Én még nőt így vedelni nem láttam és a fiam vak volt, szegény gyermekemnek nem bírtam felnyitni a szemét annyira szerelmes volt. Egyre többet túlórázott és egyre jobban ivott ő is. A legutóbbi szilveszter ismételte önmagát, részegen fetrengtek már délután, ami még súlyosbította a helyzetet az, hogy ez a némber elkezdte ellenem hangolni Petit és a fiam meg egy idő óta egyre agresszívebbé vált. Újév délutánján másnaposan, amikor előjöttek rajtam követelte a kocsonyát, amit még az éjjel megettek. Kínáltam frissen főzött húslevessel, de durván hárította és a félig részegségére egymás után megivott három pohár pálinkát. Újra elkezdte csapkodni a hűtőajtót, hogy hol van a kocsonya, mondtam neki:- elfogyott Petikém, de most főtt meg a jó tyúkhúsleves, gyere, egyél. Erre káromkodni kezdett, lekapta a gázról a fazekat és a forró levest rám borította. Másodfokú égési sérüléseket szenvedtem a karomon és nyakamon, harmadfokút a mellemen. Kórházban voltam majdnem egy hónapig, plasztikázni is kellett. A nagyobbik fiamnak addig nem szóltam róla, hogy milyen nagy a baj, de az öccséből kiszedte mi történt és összerakta hogyan is élünk. Amikor kiengedtek a kórházból csak annyi időre vitt haza Géza, amíg összeszedtem a ruháim. Azóta náluk lakom az albérletben. Ez kész őrület, mi albérletbe lakunk amikor a saját házunkba meg egy idegen család rombol, Peti gyengesége miatt. Géza megpróbált a lelkére beszélni, de úgy néz ki, hogy sajnos Peti alkoholista lett, mint annak idején az apja. Hiába könyörögtem neki menjen elvonóra, mert ő is úgy végezheti, mint az édesapja. Özvegyen kellett őket felnevelnem és azt hittem nem végzek rossz munkát. Szakmát és érettségit kaptak, tisztelettudóak voltak és szorgalmasak. Most meg vegetálok újra, megtűrt haszontalan ember lettem a Gyermekem nyakán. Csuklott el Zsóka hangja és zokogni kezdett.

BENEDEK *(próbálta nyugtatni)* Ne sírj! Hidd el Te jól csináltál mindent és igazából ők sem rosszak, csak a külső körülmények fura játéka ez. Saját életünk felett talán, ha 50 százalékban rendelkezünk, a többi mind a véletlen külső tényezők, a nem várt események lenyomata. Ilyen súlyos sérüléseket szenvedtél, vagy ennyire nehezen gyógyulnak a sebek, hogy még most is táppénzen vagy?

ZSÓKA Megtörölte orrát és ivott egy kis vizet, majd mélyeket sóhajtva folytatta az elmúlt hónapok eseményeit. A kórházban, amikor felvettek balesetnek állítottam be a sérülést, nehogy börtönbe kerüljön Peti, cserébe vállalta az elvonókúrát és reménykedek benne, lesz eredménye. Gézát meghatalmaztam, hogy rakassa ki azt az idegen családot a házunkból, de ez nem olyan egyszerű. Peti beleegyezése is kellene, hozzá mivel mindkettőjüknek van negyed-negyed rész tulajdonuk. A sebeim szépen meggyógyultak, csak a csúnya hegek emlékeztetnek a szörnyűségre, de a pánikbetegségem és depresszióm visszatért a lábadozásom alatt. Jó pár napig életveszélyben voltam, ez nem zaklatott fel különösebben, de a gondolat, hogy vissza kell térnem oda ahol így elbánt velem a saját gyermekem előhozta a pánikot. Újra gyógyszerekkel tudok csak létezni, amitől gyenge és kába vagyok, egyelőre még táppénzen tengődöm, reménykedem benne sikerül újra erőre kapnom és visszamenni, dolgozni, hiszen ha egyszer talpra tudtam állni, akkor miért ne menne újra. Szerettem ott dolgozni, nem volt megerőltető a munka és a kollégák meg igazán jó fejek, sokat bolondoztunk, vágyom vissza közéjük.

BENEDEK Nagyon sajnálom, ami történt veled és szurkolok, hogy legalább neked sikerüljön meggyógyulni. Sajnos nálam minden változatlan, voltam magán kórháztól kezdve kineziológusig mindenhol, de még most sem javultam jelentősen. Karantén nélkül is elzártan élek, csupán az udvarra merészkedem ki egy-egy cigarettára. A vírusra visszatérhetnénk később? Nagyon elfáradtam, kicsit lepihennék, egy óra múlva folytathatjuk vagy holnaptól bármikor, ugyanúgy, mint régebben.

ZSÓKA Megértelek, hiszen én is alig állok a lábamon, akarom mondani már az ülés is nehezemre esik, megyek, ledőlök kicsit. A vonalas telefonszámom 06 46 783-227, a mobilszámom meg mentsd most el akkor. Azon hívhatsz te is bármikor. Szia

Mindketten lefeküdtek, Zsóka elaludt, Benedek meg gondolkodni kezdett az asszony sorsán és a vírus körüli helyzeten. Egy órácskát pihent, aztán kiment a konyhába és ebédhez terített, haza ért Édesanyja, a színes, műanyag ételhordóból kitálalta az ételt és leültek enni. Anyján látszott elfáradt és nehezére esik megmozdulni. Beni leszedte az asztalt, útban a mosogatógép felé menet visszaszólt: maradj, hozom a kávédat. Látom fáradt vagy. Sokan voltak a rendelőben?

BORI nagyot sóhajtva kezdett mondandójába: Sokan éppen nem, de minden olyan szokatlan, ahogyan most rendelünk. Tisztára telefonközpontos lettem, Doktorúrnak csak azokat a hívásokat adom be, amikre neki kell válaszolnia és vannak olyan értetlen, kötekedő betegek, akik kikészítenek. Sokkal fárasztóbb, mint amikor kerékpárral megyek egyik háztól a másikig kötözni, meg injekciózni. Akiket meg a rendelőben kell ellátnunk az is olyan körülményes, a sok védőfelszerelés, meg a tripla fertőtlenítés miatt. A takarítónők is szakadásig dolgoznak, végig ott kell lenniük velünk a rendelés alatt és még utána ugyanúgy le kell tudnia a protokolt. Rengeteg stresszel jár amúgy is a hivatásunk, de ebben a helyzetben, hogy nem tudjuk mi lesz a kimenetele és hol van a vége ebbe jobb bele sem gondolni. Látod, fiam hiába nem jársz Te ki sehová, mégis féltelek nehogy én magam hozzam haza, neked a vírust.

BENEDEK Ne izgulj értem, az én életemnek úgy sem sok értelme van, talán jobb is lenne, ha nem kellene már tovább rajtam idegeskedned.

BORI Ne mondj ilyet fiam, mert minden élet értékes és én hiszem, hogy egyszer jobban leszel. Megyek, kicsit leülök tévézni, ha elaludnék, kelts fel hatkor.

*Benedek is visszament a szobájába, út közben ölébe vette a macskát, úgy ült be a fotelbe. Miközben simogatta a cirmost, elmerengett azokon az időkön, amikor befejezte az iskoláit és munkába állt. Mivel nagyon sokat volt egyedül így szokásává vált a macskához beszélni. A simogatás hatására halk dorombolás hangzott fel és halkan elkezdett Beni morfondírozni*

BENEDEK Hogy tudnám anyám válláról levenni a terheket? Nem jól van ez így, ezerszer hallottam végy erőt magadon, szedd össze magad. Hiszen ha ez így menne, nem szenvednék évek óta bezárkózva. Kicsi cicusom, magam sem tudom hol kezdődött az én kálváriám. Szorongásos félszeg kamaszként sokat szenvedtem a diákévek alatt. Azt hiszem a képességem meglett volna hozzá, mégis azon voltam, hogy minél hamarább befejezzem a tanulmányaimat, mert szenvedés volt az iskola. A szóbeli feleleteknél izzadt a tenyerem és szédültem, légszomjjal küzdöttem, szinte az ájulás környékezett. Otthon sem bírtam elengedi magam, alkoholista apám miatt, aki rettegésben tartott minket. Ahogy kamaszodni kezdtem súlyosbodott a helyzet, hirtelen nagyra nőttem és mivel apám alacsony növésű volt, erősen frusztrálta, hogy felé magasodok, szinte gyűlölettel volt irányomba. Gúnyneveket aggatott rám, és örökké elégedetlen volt velem. A depresszió első jelei már ekkor megmutatkoztak. Saját magam látványát nehezen bírtam elviselni, az üveges ajtók mellett leszegett fejjel mentem el és hajam kopaszra vágattam, hogy ne kelljen fésülködni a tükör előtt. Egyedül a szakmai gyakorlat óráin éreztem jól magát. Mesterem felkarolt, dicsérettel, kedvességgel sokat segített. Hálás voltam a jó szóért és igyekeztem elsajátítani a csőszerelés minden csínját-bínját, kimagaslottam a többiek közül nem csak testmagasságommal, hanem szorgalmammal is. Érettségi és szakmunkásvizsga után egykori szakoktatóm segített hamar elhelyezkedni. Viszonylag jó helyre kerültem, barátságos jó humorú emberek közzé. Végre volt egy hely ahol jól éreztem magam, örömmel ébredtem reggelente és csak akkor kezdett a kedvem elromlani, amikor haza kellett menni. Kicsivel lazábban vettem Apám szekánt viselkedését, de Édesanyám egyre nehezebben élte meg a mindennapos veszekedéseket, ami olykor tettlegességig fokozódott. Szegénykém mindinkább azt fontolgatta, hogy elhagyja apámat és haza költözünk Nagymamához. Ami mégis visszatartotta az nem csak a falu szája, hanem az is, hogy a régi szülői házban nem volt fürdőszoba és központi fűtés, ami bizony az ő felelősség teljes munkájában hátrányosan érintette volna. Körzeti ápolónőként sok házban megfordult, beszélgetések témájaként gyakran hallott lehetőségeket külföldi munkáról. Egyik hétvégén, amikor az öregem a szokásos kocsma útján volt, előállt ötletével:- Benikém! Ha bevállalnál 1-2 évre külföldön munkát, tudnának annyi pénzt összegyűjteni, hogy felújítsuk a Nagymama házát és megszabaduljunk ebből a pokolból. Féltem ám nagyon az ismeretlentől, de felvillanyozott a lehetőség és gondolkodási időt kértem. A véletlen kezemre játszott, miközben próbáltam én magam is tájékozódni az ígéretes, külföldi munkáról, egy volt osztálytársam hívott, menjen ki vele Kazahsztánba. A várható jövedelem mesésnek ígérkezett és háromhavonta lehetett haza jönni egy hónapra. - Útitársam Patrik talpraesett, vagány srác volt, így nem jelentett gondot az utazással járó macera és a munkába állás sem. A munkaidő jóval hosszabb volt, mint itthon, de mivel szerettem, amit csináltam és szabadidőben amúgy sem igazán volt szórakozási lehetőség így könnyedén hozzászoktam a napi 12 órai munkához és a 2-3 órás utazáshoz. - Egy hónap után már azt sem tudtam milyen nap van, az idő múlását sem érzékeltem, nem éreztem éhséget szinte soha. Tetéztem magamnak a bajt azzal, hogy mivel egy kis pihenőre a dohányzóba lehetett elvonulni, lassan rászoktam a cigire. Akkor még nem volt mivel internetezni, a három hónap végére teljesen elszakadtam a külvilágtól. Szépen érkeztek a fizetési utalások itthon a számlára, Anyuval havonta egyszer-kétszer beszélgettünk telefonon. Vegyes érzésekkel indultam haza, hiányzott Anya és a Nagymama, de Apámtól ugyanúgy tartottam. Haza érve inkább szorongást éreztem, mint örömöt, hogy végre itthon. Kicsivel bátrabb lettem és a falubéli srácok egyre inkább elkezdtek haverkodni velem, mert nekik nem volt munkájuk, csak jövedelem pótlót hozott a postás, ami hamar elfogyott, sejtették, hogy nekem van pénzem és hátha fizetni fogok a kocsmában. Szóval igazi barátaim nem lettek, csak néhány potyaleső haver, akiket hamar ki ismertem. A kemény hónapok után a semmittevés csupán pár napig esett jól, nem találtam helyem, unalmamban csatangoltam a közeli erdőben és néha elmentem sörözni az újonnan szerzett barátokkal. Hamar elrepült a szabadság és szinte már vártam a visszaindulást. Az újabb három hónap végére látványosan lesoványodtam és erősen rászoktam a dohányzásra. Anyám elszomorodott, amikor meglátta mennyire tönkre mentem és azt javasolta ne menjek vissza, keressek itthon munkahelyet. Egyre kevésbé tudtam aludni és a szabadság letelte után a következő etapra már oda nem szerződtem le. Számolgattam, ha még ugyanennyi időt kihúznék, nem csak lakásfelújításra futná hanem, akár a közeli városban, kész lakást is vehetnénk. Patrik, akivel együtt voltunk kinn Kazahsztánban nem sokára hívott, menjünk Belgiumba, vele nem féltem elindulni, hát elindultunk. A munka itt is kemény volt és napi 12 óra, de kényelmesebb körülmények voltunk a száláson és nem kellett annyit utazni sem. Eleinte jól éreztem magam, amíg tudtam tartani azt a súlyt, amire otthon felhíztam, de a harmadik hónap elejére teljesen étvágytalanná váltam és egyre kevesebbet aludtam. A kialvatlanság vagy a gyermekkorban elszenvedett traumák okán, gátlásaim még fokozottabban visszatértek, heves szédüléssel járó rosszullétek törtek rám, erős hányingerrel. Magamnak sem tudtam megfogalmazni mitől vagyok rosszul és miért félek egyre jobban a rosszullétek bekövetkeztétől. Egyedül maradtam kínjaimmal, Anyut nem terheltem panaszommal, barátomnak pedig szégyelltem bevallani. Alig vártam a hazautazás idejét, ám egy jókora jutalom ígéretével ott tartottak bennünket még egy hónapig. A negyedik hónapban gyakran úgy éreztem, föld felett lebegek, olyankor odacsaptam erősen a talpam, hogy érezzem a talajt. Néha már az ágyban fekve elkapott a forgószédülés, szinte rettegtem lefeküdni és sírással küzdöttem, amikor álmatlanul forgolódtam, testi kínokkal küzdve. Anyám faggatott mi a baj, én csak intettem semmi. A rosszullétekről nem beszéltem és bő ruházattal próbáltam leplezni soványságomat. Jelentősen nem javult közérzetem otthon sem, de fizikai erőm kicsit visszatért, ezért a szabadság letelte után elvállaltam egy újabb három hónapos munkát Németországban. Azzal bíztattam magam, hogy ezt végig viszem és utána itthon az új lakásban majd erőre kapok hamar. Sajnos az új munkahely még kimerítőbb volt, mint az előzőek, a sok bonyolult rajz miatt a nyelvi nehézségek még jobban előjöttek. Egy-egy új bekötés rengeteg stresszel járt. A második hónap vége felé, szinte már csak utazás közben tudtam aludni 1-1 órát és csupán folyadékon éltem. Egyik reggel a szokottnál is labilisabb volt az egyensúlyom és szóvá tette Patrik a sápadt arcom, meg a sötétszürke karikákat a szemem alatt. Munkába indulás előtt megkérdezte: - biztosan jössz dolgozni, nem kellene inkább orvoshoz fordulni? - Semmi bajom csak hiányzik a kávé, hárítottam el aggodalmát. Számban soha nem tapasztalt furcsa ízt éreztem és látászavarom, szemem dörzsölésével próbáltam leküzdeni. Kilépve az utcára rágyújtottam, de pár slukk után el kellett oltani, mert megszédültem és erős hányinger kerülgetett. Hátizsákomból narancslevet húztam elő, lassan kortyolgattam, vártam a cukorszint emelkedésének jótékony hatását. Utazás közben szokásomhoz híven ülve aludtam. Máskor, ha megálltunk rögtön felébredtem és elindultam az ajtó felé. Ám most Patrik hiába szólongatott, majd hevesen rázott, nem ébredtem fel. Az állomásról kórházba szállítottak, ahol az intenzív osztályon napokig éber-kómában voltam. A gondos kezelésnek köszönhetően egy hét múlva elhagyhattam a kórházat, de csupán fizikailag lettem erősebb és az életfunkcióim működtek újra, de idegileg teljesen ronccsá váltam. Éreztem, ha nem fejezem be, ezt az ön-kizsákmányolást, akkor annak súlyos következményei lesznek, ezért már nem vettem fel a munkát, hanem haza utaztam. Itthon pár nap pihenés után belefogtunk ennek a háznak a felújításába. A munka oroszlán része reám hárult, hiszen én vagyok a szakember a csőszerelésben. Minél hamarább szabadulni akartunk Apámtól, így most is hajnaltól késő estig dolgoztam. A túlhajszolt munkatempó mellett azon stresszeltem, hogyan fogunk elköltözni. Erőm egyre jobban fogyott mire elkészült a fürdőszoba, központi fűtés, és csomagolni kezdhettünk. Anyám nagyon óvatosan apródonként dobozolta a ruháinkat és a nélkülözhetetlen cuccokat, majd olyan időpontra rendelte meg a teherautót, amikor az öregem dolgozott. Gyorsan felpakoltuk a legszükségesebbeket és elindultunk a régi-új otthonba. Nagymama forró gulyással és frissen sült fánkkal várt minket. Nagyjából berendezkedtünk, és asztalhoz ültünk, régen nem érzett jó étvággyal kanalaztam a levest, ám néhány falat elfogyasztása után, kivágódott az ajtó és részegen apám dülöngélt be rajta. Válogatott káromkodások közepette kérte számon, anyun, hogy mi ez a cirkusz, mit képzel, és azonnal költözzön vissza. Anyám megbátorodott és felpattanva az asztaltól erélyesen felszólította, hogy tartson önmérsékletet és hagyja el anyja házát. Az öreg erre még mérgesebb lett és nyakon ragadva földre rántotta szegény anyámat. Első meglepetésemből felocsúdva, életemben először szembeszálltam Apámmal. Megragadtam vállánál fogva, felemeltem és úgy dobtam ki, hogy lába sem érte a földet. A váratlan fordulattól meglepődött először, majd úgy érezve mégiscsak Ő az úr, újabb támadást indított és ököllel próbált megütni, alig súrolta az államat és ettől még idegesebb lett, üvöltve rugdosni kezdett. Soha életemben nem bántottam senkit, de látva, hogy itt erőszakra van szükség, levágtam egy akkora pofont neki, hogy az a földön terült el. Ekkor csupán jelzés értékűen, de határozottan hasára tettem 45-ös bakancsos lábam és megkérdeztem: -Eltakarodsz az életünkből örökre magadtól, vagy elnyomjalak, mint egy lótetűt? Kapálódzott, mint egy hátára esett bogár és szitkozódott, de végül feladta a küzdelmet és a kerékpárjára ülve elhajtott. Pár nap után munkába álltam a közeli városban. Apu az első hónapokban gyakran betoppant és kiadós cirkuszokat rendezett, de hamar rájöttem, ha fenyegetően közelítek felé, inába száll a bátorsága és visszavonul. Anyuval és Mamával szépen berendezkedtünk, került az új bútorokhoz plazma tévé és számítógép, modern háztartási eszközök. Az új munkahelyen egészen kellemesen éreztem magam a 10 órás munka sem volt megterhelő, ám az utazás már az elején is nagy kihívásnak bizonyult. Alvásom keveset javult, sokszor felébredtem, összesen 4-5 órát tudtam aludni, ez már a kintihez képest egészen jó volt. Viszont a rosszullét, amivel kórházba kerültem, kísértett minden utazásnál. Már egy órával azelőtt, ahogy buszra szálltam, félelem szorongatta torkom. Minden egyes alkalommal ájulás kerülgetett és egyre rosszabb lett a helyzet. Újból étvágytalanná váltam, kávén és cigarettán éltem. Első fizetésem, amikor átvettem, nevetségesen csekélynek találtam a kinti keresetemhez képest, ettől önértékelésem még az eddiginél is mélyebbre süllyedt. Napról napra egyre nehezebben indultam el itthonról, már a puszta gondolattól is rosszul voltam, hogy utaznom kell. Anyu előtt próbáltam titkolni nehézségeimet, amíg lehetett, ám eljött az idő, amikor képtelen voltam kimenni a kapun. Nátháról vagy hasmenésről, fogfájásról hazudozva kértem Anyut, hozzon igazolást az orvostól. Egyre hosszabbra nyúlt a táppénzbe menekülés és Anya is kezdett rájönni itt többről van szó, mint fáradtságról vagy lustaságról. Beszámolt a főnökének miket tapasztalt nálam és az orvos pszichológushoz küldött. Pár napig dacoltam, aztán felhívtam a pszichológust időpontért. Pár napon belül mehettem. Nem szerettem soha ezt a falut, alig ismerek valakit, mégis úgy éreztem összesúgnak a háta mögött. Erőmnek utolsó morzsáit összeszedve, végsőkig elkeseredve léptem be a pszichológushoz. Nehezemre esett bármit elmondania magamról, ennek ellenére hamar képbe került a pszichológus és megnyerve bizalmam, rábeszélt pszichiátriai kezelésre. Arra gondoltam nincs veszteni valóm, mert ha így folytatom, belehalhatok. Hathét, kórházi kivizsgálás - kezelés végén, depresszíó és pánikbetegség diagnózisával, sok recepttel hazatértem. A gyógyszerektől eleinte gyógyulást vártam, később újabb kórházi kezelések jöttek és még több pirula. Néhányszor megpróbáltam munkába állni, de olyan kába és gyenge voltam, hogy pár nap után kidőltem. A sok hiányzás miatt elküldtek a munkahelyemről, pár hónap munkanélküli segély után, jövedelempótlóra kerültem én is. Lassan ráébredtem Anyám nélkül meg sem tudnék élni. Borzalmas mókuskerékbe kerültem, a gyógyszerek nem segítettek, de függővé váltam tőlük. Édesapám és Nagyszüleim egymásután elhunytak, spórolt pénzemből és az örökségéből lakásokat vásároltattam Édesanyámmal és bérbe adattam vele. Valahol ettől a biztonsági lépéstől azt vártam, hátha segít jobb állapotba kerülnöm. Igyekeztem lehetőségeim szerint sportolni és a gyógyszerek szedését is egyre alacsonyabb dózisra állítottam. Közben mentek az évek és nem változott semmi, ugyanúgy gyötörték a pánik rohamok, képtelen vagyok emberek közzé menni. Az idén negyven éves leszek és nem volt még életemben egy igazán felszabadult boldog napom sem, erre most itt van ez a korona vírus. Az egyenletes dorombolás hangja lassan álomba ringatta, rövid szunyókálását a telefon hangja szakította félbe. A macska már az ajtónál várta, hogy kimehessen, Beni halkan beleszól a telefonba miközben kiengedte cicáját. Szia, Zsóka! Sikerült pihenned kicsit?

ZSÓKA Igen, ebéd után aludtam egy órácskát és a szokásos sétám helyett tekertem egy keveset a szobabringán. Hol is hagytuk abba? Szóval olyan sok, össze-vissza híreket hall az ember, hogy nem tud kiigazodni, mit vegyen komolyan. Részemről igyekszem betartani amikre a médiában felhívják a figyelmünket. Tudom Te mindig több híreket hallgattál és többet olvastál az interneten, mint én. Mindig mélyrehatóan tanulmányoztad, ami felkeltette az érdeklődésed. Géza és a menyem rengeteget dolgozik, alig vannak itthon, így senkivel nem tudom megbeszélni félelmeimet. Eléggé pánikba voltam esve, délelőtt, amikor hívtalak. Most van kedved beszélgetni akár erről a témáról, akár másról?

BENEDEK Amiket hallottam abból azt a következtetést vontam le, hogy elég súlyos a baj. Sok külföldi ismerős küldött hitelesnek tűnő videókat, ami még jobban megrémíthet embereket, mint ami itthon történt eddig. Azon morfondírozok itt magamban, hogy tulajdonképpen, ha meg kell halnom, akkor tehetnék még valamit az embertársaimért, amivel értelmet adok eddigi életemnek.

ZSÓKA Hűha, ez nagyon komolyan hangzik, miben töröd a fejed?

BENI Még nem állt bennem össze a dolog hogyan tudjak segítségére lenni itt a faluban a rászorulóknak és azt sem tudom, honnan szerzek erőt és bátorságot, de érzem tennem, kell!

ZSÓKA Erős akaratú ember vagy és az eszed mindig a helyén van, meg a szíved is, kívánom, sikerüljön, és amiben tudlak, támogatlak a távolból.

BENI Fogsz tudni segíteni, Te leszel egyelőre a szurkolóm és lehet a későbbiekben erődhöz mérten akár feladatot is adok majd. Kipattant az ötlet, most azonnal hozzá is látok a megvalósításhoz. Holnap hívlak mire jutottam.

ZSÓKA Várni fogom a hívásod, érzem a hangszíned változásából, hogy valami nagyszerű ötleted van, és olyan lelkesedés cseng ki a mondataidból, mint még sohasem. Jó éjt!

*Beni elhatározását tett követte, az interneten hirdetést tett közzé, hogy ingyen segítséget ajánl fel a falubeli időseknek.*

*Másnap este, amikor hívta Zsókát, mintha kicserélték volna. Szia, Kedves! Ülj le, mert olyan beszámolóm van, ami nem csak hosszú lesz, hanem hihetetlen is.*

ZSÓKA Ez roppant izgalmasan hangzik, szinte feldobtál engem is a jó kedveddel. Leültem és hallgatlak.

BENI Na, szóval azt találtam ki, hogy amiben tudok, segítek az itteni idős embereknek, hiszen oly nagy veszíteni valóm nincs. Sok idős ember maradt magára, mert a gyerekeik külföldről nem tudtak haza jönni és még a gondozói szolgálatból is lebetegedtek jó páran. Este alig tettem fel a hirdetést már csörgött is telefon és jöttek az üzenetek, egy órán belül már le kellett vennem a hirdetést, mert annyian jelentkeztek. Legtöbben rokonuk, vagy nagyszülőjük mellé kértek segítséget. A gépezet beindult, a terv is kezdett kibontakozni, csak azt nem tudtam honnan lesz fizikai erőm és hogyan győzöm le a pánikot. Amikor tucatjával érkeztek kérések eldőlt, mennem kell, mert ha most feladom, akkor az utolsó értékemet veszítem el a becsületem! Vegyes érzésekkel állítottam be telefonomon az ébresztést reggel hatra, mosolyogtam magamon, hiszen mindig fel vagyok már 4-5 óra felé. Valami megmagyarázhatatlan nyugalom szállt meg, és ahogy lefeküdtem, pár percen belül elaludtam, még éreztem, ahogy a cicám lábamhoz bújik, majd álom nélküli alvásba zuhantam. S láss csodát, a telefon csilingelésére ébredtem reggel. Elsőnek a legközelebbi címre mentem egy idős bácsit támogatni az állatai ellátásában, mivel aki addig segítségére volt unokája, annak otthon kellett maradnia a gyermekeivel, mivel az iskolákat bezárták. Kilépve a kapun egy pillanatra átsuhant az agyamon: - Mi lesz, ha rosszul leszek? Gyorsan elhessegettem a gondolatot, mindegy mi lesz, akiket elvállaltam azokhoz menni kell! A bácsinál még félszegen mutatkoztam be és sete-sután tettem a dolgokat, de már a következő címen megbátorodtam. Mosolyogva fogadott a tolószékes néni, akinek bevásárolni kellett és a gyógyszereit kiváltani. Neki a házi gondozója került karanténba, így maradt egyedül mivel gyermekei külföldről már nem tudtak haza jönni. Az a hálás mosoly, amit az elköszönésnél kaptam, többet ért minden fizetségnél, az ajtóból visszaszóltam, Kati néni, ha bármire szüksége van, tessék hívni telefonon! A házból kilépve gyorsan megtörölgettem arcom fertőtlenítős törlőkendővel, kesztyűt cseréltem és arcvédőt váltottam. Meglepődtem rajta, milyen könnyedén járok, nincs szédülés és a szorongás is enyhült. Megálltam a pékségnél és, mint diákkoromban annyiszor, vettem egy óriás kiflit és azt majszolgatva mentem a következő címre. Imre bácsi már a kapuban várt, reszketős kezében szorongatta a receptet és az ezrest. Jaj de jó, hogy megjöttél Fiam, már délre nem volna gyógyszerem. Tessék adni hamar azt a receptet, futok, nehogy bezárjon a gyógyszertár ebédidőre. Hamar megfordultam, az öreg megveregette vállam és megkérdezte: Ugye Te a Borika nővér fia vagy? - Igen az vagyok, Imre Bátyám Ön meg Kersák Sanyi nagypapája nemde? - Jó sokáig nem láttalak fiam, derék ember vagy, térjél beljebb egy pohárka borra. –Megköszöntem a szíves invitálást, talán majd máskor, most még mennem kell az óvodába, onnan négy helyre viszek ebédet. Kézfogás helyett biccentettem és szapora léptekkel már kinn is volt az utcán. Az ebéd széthordása után, meglepően jóízűen megettem egy nagy tányér levest és kis pihenés után folytattam utamat. Délután jártam a postán, még kétszer gyógyszertárban, meg három helyre vittem kenyeret. Szinte fütyörészve jöttem hazafelé és már terveket szőttem magamba, hogyan tudnám jobban megszervezni napjaimat a hatékonyság érdekében. Kellemesen elfáradtam és remélem holnap is végig tudom vinni a missziómat.

ZSÓKA Hát ez nagyszerű, mindig tudtam, hogy nagyon jó szívű ember vagy, tele jó szándékkal. Jó hallgatni a lelkesedésed, adjon neked a jó Isten erőt és kitartást, hogy meg tudd valósítani, amit szeretnél. Egy ilyen sikeres nap után, hogyan tovább?

Holnap is hívni foglak, remélem ismét pozitív beszámolóval. Most igyekszem kikészíteni holnapra a tiszta védőfelszereléseket és hamar ágyba bújok. Kívánok neked további szép estét és jó pihenést!

ZSÓKA Köszönöm a hívásod, bearanyoztad a napom és kívánok pihentető könnyű éjszakát!

*Beni ismét jól aludt és reggel szinte üdén ébredt. Régen nem tapasztalt magában ilyen kondíciót és jó kedvet.*

*Ez a nap is kiválóan sikerült, még több embernek segített a jó szervező képességnek köszönhetően.*

*Esténként egyre jobb hangulatú beszámolók hangzottak el Zsókának.*

BENI Szép estét Csajszi! Viccelődött újabb, két, sikeres hét eltelte után Beni. Jelentem küldetésem a mai napon is teljesítettem, és egyre jobb a közérzetem, visszatért étvágyam, pihentetőbbek az éjszakáim. Édesanyámra, mint körzeti nővérre sok feladat hárul, de amióta én is részt veszek az emberek segítésében és kicsikét a betegápolásba is, szinte kivirult, büszke rám és nem győz dicsérni.

Április végére csökkenni kezdett a betegek száma, Májusban már új megbetegedés nem fordult elő, csak a szövődményeket kellett még utó kezelni. Benedek szinte kivirult ez alatt a két hónap alatt. Minden este beszámolt Zsókának, aki ezektől a pozitív beszámolóktól egyre jobban érezte magát.

ZSÓKA *(hangot is adott elégedettségének)* Köszönöm a mindennapi gondoskodást, átragadt rám az elégedettséged és jó hangulatod, egyre jobban vagyok én is. Alig várom, hogy visszamehessek dolgozni.

BENI Komolyan mondod Zsóka? Akkor duplán örülök, mert ha valaki, Te aztán nagyon megérdemled, hogy meggyógyulj. Tudod néha már nem is tudom, nem, megmentett-e engem a vírus. Azt hiszem megtaláltam életem értelmét, szerettem nagyon a szakmámat, de most egy másik hivatást választok helyette. Követem Édesanyám példáját és az egészségügynek szentelem életem. Jelentkeztem a kórházba betegszállítónak és ősszel elkezdem az iskolát.

ZSÓKA Gratulálok és kívánom, találd meg a boldogságod! Vigyázz magadra és néha hívj fel!

*Kicsit megritkultak a telefonbeszélgetések, mivel mindketten elfoglaltabbak lettek a munkába állás után. Két hónap múlva újabb meglepetéssel állt elő a férfi az esti telefonáláskor.*

BENEDEK Úgy gondolom jó döntést hoztam, amikor az egészségügyet választottam. Hamar összebarátkoztam a munkatársakkal és a betegek is kedvelnek. Ha most látnál, rám sem ismernél talán. Helyre állt a kondícióm, már nem vagyok csont és bőr, hagytam kinőni a hajam és divatos frizurát vágattam. Menő ruhákba járok, nem bő melegítőkbe, egészen elégedett vagyok a saját külsőmmel. A nővérkék flörtölése meghozta az önbizalmam és végre van egy kedvesem. Olyan boldog vagyok, mint még soha életemben.

A korona vírus megkoronázta az életemet!

*Sötét*

2020